नई दिल्ली. दिल्ली को नोएडा से जोड़ने वाले दिल्ली नोएडा डायरेक्ट फ्लाइवे यानी डीएनडी रोड पर टोल वसूली पर अक्टूबर, 2016 से लगी रोक जारी रहेगी. सुप्रीम कोर्ट ने अभी टोल कंपनी नोएडा टोल ब्रिज कंपनी को कोई राहत देने से इनकार करते हुए 21 अगस्त को मामले की अगली सुनवाई रखी है जब कंपनी को आयकर विभाग के हलफनामे का जवाब देना है. इलाहाबाद हाईकोर्ट ने नोएडा रेसीडेंट्स वेलफेयर एसोसिएशन फेडरेशन की जनहित याचिका पर ये मानते हुए टोल वसूली बंद कर दिया था कि कंपनी ने लागत वसूली कर ली है.